**Ημιφωνόληκτα**

**Ενρινόληκτα  
α) Ενρινόληκτα μονόθεμα καταληκτικά σε: -ις, (-ῑνος) ακατάληκτα σε -αν (-ᾱνος), -ην (-ηνος) και -ων (-ωνος)**

|  |  |  |  |  |  |
| --- | --- | --- | --- | --- | --- |
| **α) Ενρινόληκτα μονόθεμα καταληκτικά σε: -ις, (-ῑνος) ακατάληκτα σε –αν (-ᾱνος), -ην (-ηνος) και -ων (-ωνος)** | | | | | |
| Ενικός αριθμός | | | | | |
| ἡ τῆς τῇ τὴν ὦ | ἀκτὶς ἀκτ[ῖ](javascript:)ν-**ος** ἀκτῖν-**ι** ἀκτῖν-**α** [ἀκτίς](javascript:) | ὁ τοῦ τῷ τὸν ὦ | Τιτάν Τιτ[ᾶ](javascript:)ν-**ος** Τιτᾶν-**ι** Τιτᾶν-**α** [Τιτάν](javascript:) | Ἕλλην Ἕλλην-**ος** Ἕλλην-**ι** Ἕλλην-**α** [Ἕλλην](javascript:) | χειμὼν χειμῶν-**ος** χειμῶν-**ι** χειμῶν-**α** [χειμὼν](javascript:) |
| Πληθυντικός αριθμός | | | | | |
| αἱ τῶν ταῖς τὰς ὦ | ἀκτῖν-**ες** ἀκτίν**-ων** ἀκτῖ**-σι(ν)** ἀκτῖν**-ας** ἀκτῖν**-ες** | οἱ τῶν τοῖς τοὺς ὦ | Τιτᾶν-**ες** Τιτάν**-ων** Τιτᾶ**-σι(ν)** Τιτᾶν**-ας** Τιτᾶν**-ες** | Ἕλλην-**ες** Ἑλλήν**-ων** Ἕλλη**-σι(ν)** Ἕλλην**-ας** Ἕλλην**-ες** | χειμῶν-**ες** χειμών**-ων** χειμῶ**-σι(ν)** χειμῶν**-ας** χειμῶν-ες |

**β) Ενρινόληκτα διπλόθεμα ακατάληκτα σε -ην (-ενος), και -ων (-ονος)**

|  |  |  |
| --- | --- | --- |
| Ενικός αριθμός | | |
| ποιμὴν ποιμέν-**ος** ποιμέν-**ι** ποιμέν-**α** [ποιμὴν](javascript:) | ἡγεμὼν ἡγεμόν-ος ἡγεμόν-**ι** ἡγεμόν-α [ἡγεμὼν](javascript:) | γείτων γείτον-**ος** γείτον-**ι** γείτον-**α** [γεῖτον](javascript:) |
| Πληθυντικός αριθμός | | |
| ποιμέν-**ες** ποιμέν**-ων** ποιμέ**-σι(ν)** ποιμέν**-ας** ποιμέν-**ες** | ἡγεμόν-**ες** ἡγεμόν**-ων** ἡγεμό-**σι(ν)** ἡγεμόν**-ας** ἡγεμόν**-ες** | γείτον-**ες** γειτόν**-ων** γείτο**-σι(ν)** γείτον**-ας** γείτον**-ες** |

**Υγρόληκτα**

**α) Υγρόληκτα μονόθεμα ακατάληκτα σε -ηρ (-ηρος), -ωρ (-ωρος) και ουδέτερα σε -αρ (αρος)**

**β) Υγρόληκτα διπλόθεμα ακατάληκτα σε -ὴρ (-έρος), -ωρ (-ορος)**

|  |  |  |  |  |  |  |  |
| --- | --- | --- | --- | --- | --- | --- | --- |
| Ενικός αριθμός | | | | | | | |
|  | **μονόθεμα** | | | | | **διπλόθεμα** | |
| ὁ τοῦ τῷ τὸν ὦ | κλητὴρ κλητῆρ-**ος** κλητῆρ-**ι** κλητῆρ-**α** κλητὴρ | ἰχὼρ ἰχῶρ-**ος** ἰχῶρ-**ι** ἰχῶρ-**α** ἰχὼρ | πέλωρ πέλωρ-**ος** πέλωρ-**ι** πέλωρ-**α** πέλωρ | τὸ τοῦ τῷ τὸ ὦ | νέκταρ νέκταρ-ος νέκταρ-**ι** νέκταρ νέκταρ | ὁ τοῦ τῷ τὸν ὦ | ἀθὴρ ἀθέρ-**ος** ἀθέρ-**ι** ἀθέρ-**α** ἀθὴρ | ῥήτωρ ῥήτορ-**ος** ῥήτορ-**ι** ῥήτορ-**α** [ῥῆτορ](javascript:) |
| Πληθυντικός αριθμός | | | | | | | |
| οἱ τῶν τοῖς τοὺς ὦ | κλητῆρ-**ες** κλητήρ**-ων** κλητῆρ**-σι(ν)** κλητῆρ**-ας** κλητῆρ**-ες** | ἰχῶρ-**ες** ἰχώρ**-ων** ἰχῶρ**-σι(ν)** ἰχῶρ**-ας** ἰχῶρ**-ες** | πέλωρ**-ες** πελώρ-**ων** πέλωρ-**σι(ν)** πέλωρ-**ας** πέλωρ-**ες** | τὰ τῶν τοῖς τὰ ὦ | δεν έχει | οἱ τῶν τοῖς τοὺς ὦ | ἀθέρ-**ες** ἀθέρ**-ων** ἀθέρ**-σι(ν)** ἀθέρ**-ας** ἀθέρ**-ες** | ῥήτορ-**ες** ῥητόρ**-ων** ῥήτορ**-σι(ν)** ῥήτορ**-ας** ῥήτορ**-ες** | |

**Παρατηρήσεις στα ενρινόληκτα και υγρόληκτα της γ' κλίσης**

Τα φωνήεντα **ι** και **α** εμπρός από το χαρακτήρα **ν** των ονομάτων σε -**ις** (γεν. -**ινος**) και **αν** (γεν. -**ανος**) είναι μακρόχρονα, π.χ. τῆς ἀκτ**ῖ**ν-ος, τῆς Σαλαμ**ῖ**ν-ος, τοῦ Τιτ**ᾶ**ν-ος, τοῦ πελεκ**ᾶ**ν-ος.

Τα ενρινόληκτα και υγρόληκτα της γ' κλίσης σχηματίζουν κανονικά την κλητική του ενικού όμοια με την ονομαστική του ενικού, π.χ. ἡ **ἀκτίς** > ὦ **ἀκτίς**, ὁ **Τιτάν** > ὦ **Τιτάν**, ὁ **Ἕλλην** > ὦ **Ἕλλην**, ὁ **ἡγεμών** > ὦ **ἡγεμών**, ὁ **ποιμήν** > ὦ **ποιμήν**, ὁ **ἰχώρ** > ὦ **ἰχώρ**.

Τα βαρύτονα διπλόθεμα σε -**ων** (γεν. -**ονος**) και -**ωρ** (γεν. -**ορος**) σχηματίζουν την κλητική του ενικού όμοια με το αδύνατο θέμα, π.χ. ὁ **γείτων** > ὦ **γεῖτον**, ὁ **δαίμων** > ὦ **δαῖμον**, ὁ **Ἰάσων** > ὦ **Ἰᾶσον**, ὁ **ρήτωρ** > ὦ **ρῆτορ**.

Ο χαρακτήρας**λ** και **ρ** εμπρός από το **σ** της κατάληξης παραμένει, ενώ ο χαρακτήρας **ν** εμπρός από αυτό αποβάλλεται (χωρίς [**αντέκταση**](javascript:) του προηγούμενου τυχόν βραχύχρονου φωνήεντος), π.χ. ὁ ἅλ-ς > τοῖς ἁλ-σι, ὁ ρήτωρ > τοῖς ρήτορ-σι· αλλά: ἡ ἀκτίν-ς  > ἀκτίς ταῖς ἀκτίν-σι > ἀκτί-σι· τοῖς ἡγεμόν-σι > ἡγεμό-σι.

**γ) Υγρόληκτα συγκοπτόμενα διπλόθεμα ακατάληκτα σε -ηρ (γεν. -ρος)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ενικός αριθμός | | | | | | | | |
| ὁ τοῦ τῷ τὸν ὦ | πατὴρ **πατρ**-**ὸς** **πατρ**-**ὶ** πατέρ-**α** πάτερ | ἀνὴρ **ἀνδρ**-**ὸς** **ἀνδρ**-**ὶ** **ἄνδρ**-**α** ἄνερ | ἡ τῆς τῇ τὴν ὦ | Δημήτηρ Δήμητρ-**ος** Δήμητρ-**ι** Δήμητρ-**α** Δήμητερ | μήτηρ **μητρ-ὸς** **μητρ-ὶ** μητέρ-**α** μῆτερ | γαστὴρ[1](javascript:) **γαστρ-ὸς** **γαστρ-ὶ** γαστέρ-**α** γαστὴρ | θυγάτηρ **θυγατρὸς** **θυγατρὶ** θυγατέρ-**α** θύγατερ | |
| Πληθυντικός αριθμός | | | | | | | | |
| οἱ τῶν τοῖς τοὺς ὦ | | πατέρ-**ες** πατέρ**-ων πατρ-ά-σι(ν)** πατέρ**-ας** πατέρ**-ες** | ἄνδρ-**ες** ἀνδρ**-ῶν** **ἀνδρά-σι(ν)** ἄνδρ**-ας** ἄνδρ**-ες** | αἱ τῶν ταῖς τὰς ὦ | δεν έχει | μητέρ-**ες** μητέρ-**ων** **μητρ**-**ά**-**σι(ν)** μητέρ-**ας** μητέρ-**ες** | γαστέρ-**ες** γαστέρ-**ων** **γαστρ**-**ά**-**σι(ν)** γαστέρ-**ας** γαστέρ-**ες** | θυγατέρ-**ες** θυγατέρ-**ων** **θυγατρ**-**ά**-**σι(ν)** θυγατέρ-**ας** θυγατέρ-**ες** | |
|  | |  |  |  |  |  | | | | |  |  |

**Παρατηρήσεις:**  
**Από τα συγκοπτόμενα ονόματα της γ' κλίσης:**

1. Τα ονόματα ὁ **πατὴρ**, ἡ **μήτηρ**, ἡ **θυγάτηρ** και η **γαστὴρ** συγκόπτουν, δηλαδή χάνουν, το **ε** του θέματος στη γενική και δοτική του ενικού και στη δοτική του πληθυντικού· το όνομα ἡ **Δημήτηρ** στις πλάγιες πτώσεις του ενικού και το όνομα ο **ἀνὴρ** στις πλάγιες πτώσεις του ενικού και σε όλες τις πτώσεις του πληθυντικού, στις οποίες εμπρός από το χαρακτήρα αναπτύσσεται το σύμφωνο **δ** για να διευκολυνθεί η προφορά.

2. Τα ονόματα **πατὴρ,** **μήτηρ**, **θυγάτηρ** και **γαστὴρ** στη γενική και δοτική του ενικού τονίζονται στη λήγουσα (**πατρός**, **πατρί**, **μητρός**, **μητρί** κ.τ.λ.)· το όνομα **ἀνὴρ** τονίζεται στη λήγουσα στη γενική και δοτική του ενικού και στη γενική του πληθυντικού (ἀνδ**ρ**ός, **ἀνδρὶ**· το όνομα **Δημήτηρ** τονίζεται στην προπαραλήγουσα σε όλες τις πτώσεις του ενικού, εκτός από την ονομαστική.  
**Τα συγκοπτόμενα ονόματα:**

1. σχηματίζουν την κλητική του ενικού όμοια με το αδύνατο θέμα και τονίζονται σ' αυτήν επάνω στην αρχική συλλαβή: ὦ **πάτερ**, ὦ **θύγατερ**, ὦ **Δήμητερ** κ.τ.λ.· μόνο το όνομα **γαστὴρ** σχηματίζει την κλητική του ενικού όμοια με την ονομαστική: ὦ **γαστὴρ**

2. στη δοτική του πληθυντικού ανάμεσα από το συγκομμένο θέμα και την κατάληξη, για να διευκολυνθεί η προφορά, παίρνουν ένα βραχύχρονο **α** που τονίζεται: πατρ-**ά**-σι(ν), ἀνδρ-**ά-**σι(ν)

**Ημιφωνόληκτα**

**α) Σιγμόληκτα αρσενικά ακατάληκτα σε -ης (γεν. -ους), ή -κλῆς (γεν. -κλέους)  
β) Σιγμόληκτα θηλυκά ακατάληκτα  σε ὼς (γεν. οῦς)**

|  |  |  |  |  |  |
| --- | --- | --- | --- | --- | --- |
| Ενικός αριθμός | | | | | |
| ὁ τοῦ τῷ τὸν ὦ | Σωκράτ**ης** Σωκράτ**ους** Σωκράτ**ει** Σωκράτ**η** Σώκρατες | Περικλ**ῆς** Περικλέ**ους** Περικλ**εῖ** Περικλ**έα** Περίκλ**εις** | ἡ τῆς τῇ τὴν ὦ | αἰδὼς[1](javascript:) **αιδοῦς** **αἰδοῖ** **αἰδῶ** αἰδὼς | Ἠὼς **Ἠοῦς** **Ἠοῖ** **Ἠῶ** Ἠὼς |
| Πληθυντικός αριθμός | | | | | |
| οἱ τῶν τοῖς τοὺς ὦ | Σωκράται Σωκρατῶν Σωκράταις **Σωκράτας Σωκράται** | Περικλ**εῖς** Περικλέ-**ων**  Περικλ**εῖς** Περικλ**εῖς** |  |  |  |

**Παρατηρήσεις:**  
Τα αρσενικά σιγμόληκτα σε -**ης** (γεν. -**ους**) και -**κλῆς** (γεν. **κλέους**) είναι όλα κύρια ονόματα και:  
1. έχουν θέμα σε -**εσ**: Σωκράτ**εσ**-, Περικλ**εεσ**-  
2. στην ονομαστική του ενικού δεν παίρνουν κατάληξη και [**εκτείνουν**](javascript:) το βραχύχρονο φωνήεν **ε** του θέματος σε **η**: Σωκράτ**ης**, Περικλέ**ης** και με συναίρεση Περικλῆς·  
3. στις πλάγιες πτώσεις του ενικού αποβάλλουν το χαρακτήρα **σ** ανάμεσα στα δύο φωνήεντα και έπειτα συναιρούν τα δύο αυτά φωνήεντα: τοῦ Σωκράτε**σ**-ος, Σωκράτ**ε-ο**ς, Σωκράτ**ου**ς  
4. στην κλητική του ενικού δεν παίρνουν κατάληξη και ανεβάζουν τον τόνο: ὦ **Σώκρατες**, ὦ **Περίκλεις** (με [συναίρεση](javascript:) από το Περίκλεες)  
5. όσα λήγουν σε -**κλῆς** συναιρούν το **ε** της συλλαβής **κλε**-, όταν ύστερα από αυτό ακολουθεί **η** ή **ε** ή **ει**: (Περικλ**έη**) Περικλ**ῆ**ς (Περίκλ**εε**ς) Περίκλ**ει**ς, (Περικλ**έει**) Περικλ**εῖ**·  
6. κανονικά έχουν μόνο ενικό αριθμό· όταν όμως χρησιμοποιούνται στον πληθυντικό σχηματίζονται σε -**ης** (γεν. -**ους**) κατά την α' κλίση (οι Σωκράτ**αι** κ.τ.λ.) και τα σε -**κλῆς** (γεν. -**κλέους**) κατά την γ' κλίση (οι Περικλ**έ-ε**ς = Περικλ**εῖ**ς κ.τ.λ.)

**γ) Σιγμόληκτα ουδέτερα ακατάληκτα σε -ος (γεν. -ους)**

|  |  |  |
| --- | --- | --- |
| Ενικός αριθμός | | |
| τὸ τοῦ τῷ τὸ ὦ | βέλ**ος** βέλους βέλ**ει** βέλ**ος** βέλ**ος** | ἔδαφ**ος** ἐδάφ**ους** ἐδάφ**ει** ἔδαφ**ος** ἔδαφ**ος** |
| Πληθυντικός αριθμός | | |
| τὰ τῶν τοῖς τὰ ὦ | βέλ**η** βελ**ῶν** βέλε**σι(ν)** βέλη βέλη | ἐδάφ**η** ἐδαφ**ῶν** ἐδάφε**σι(ν)** ἐδάφ**η** ἐδάφ**η** |

**Παρατηρήσεις**:  
Τα ουδέτερα σιγμόληκτα σε -**ος** (γεν. -**ους**):  
  
1. έχουν αρχικό θέμα σε -**εσ**: βελε**σ**-, ἐδαφ**εσ**-  
  
2. σχηματίζουν την ονομαστική, αιτιατική και κλητική του ενικού χωρίς κατάληξη, αλλά στις πτώσεις αυτές το φωνήεν **ε** που είναι πριν από το χαρακτήρα το τρέπουν σε -**ο**: βελ**ε**σ- > βέλος, ἐδαφ**ε**σ > ἔδαφος·  
  
3. με το αρχικό θέμα σε -**εσ** σχηματίζουν τη γενική και δοτική του ενικού και όλες τις πτώσεις του πληθυντικού· αποβάλλουν όμως σ' αυτές το χαρακτήρα ανάμεσα στα δύο φωνήεντα και έπειτα συναιρούν τα φωνήεντα αυτά, δηλαδή το **ε+ο** σε **ου** (βέλ**ε-ο**ς > βέλ**ου**ς), το **ε+ι** σε **ει** (βέλ**ε-ι** > βέλ**ει**), το **ε+ε** σε **ει** (βέλ**ε-ε** > βέλ**ει**) το **ε+οι** σε **οι** (βελ**έ-οι**ν > βελ**οῖ**ν), το **ε+ω** σε **ω** (βελ**έω**ν > βελ**ῶ**ν) και το **ε+α** κανονικά σε **η** (βέλε**-α** > βέλ**η**· αν όμως πριν από το **ε** προηγείται άλλο **ε**, τότε συναιρούν το **ε+α** σε **α**: τὰ χρέ**ε-α** > χρ**έα**, τὰ κλέ**ε-α** > κλέ**α**  
  
4. στη δοτική του πληθυντικού όπου βρίσκονται δύο **σ** (βέλε**σ-σ**ι) τα απλοποιούν σε ένα: βέλε**σ**ι

**δ) Σιγμόληκτα ουδέτερα ακατάληκτα σε -ας (γεν. -ως ή -ατος)**

|  |  |  |  |  |  |  |
| --- | --- | --- | --- | --- | --- | --- |
| Ενικός αριθμός | | | | | | |
| τὸ τοῦ τῷ τὸ ὦ | κρέας κρέως κρέᾳ κρέας κρέας | γέρας[1](javascript:) γέρ**ως** γέρ**ᾳ** γέρας γέρας | γῆρας[2](javascript:) γήρ-**ως** γῆρ-**ᾳ** γῆρας γῆρας | πέρας[3](javascript:) πέρατ-**ος** πέρατ-**ι** πέρας πέρας | κέρας[4](javascript:) κέρ**ως** / κέρατ-**ος** κέρ**ᾳ** / κέρατ-**ι** κέρας κέρας | τέρας τέρατ-**ος** τέρατ-**ι** τέρας τέρας |
| Πληθυντικός αριθμός | | | | | | |
| τὰ τῶν τοῖς τὰ ὦ | κρέ**α** κρε**ῶν** κρέα-**σι(ν)** κρέα κρέα | γέρ**α** γερ-**ῶν** γέρα-**σι(ν)** γέρ**α** γέρ**α** | δεν έχει | πέρατ**α** περάτ-**ων** πέρα-**σι(ν)** πέρατ**α** πέρατ**α** | κέρ**α** / κέρατ**α** κερ**ῶν** / κεράτ-**ων** κέρᾳ**σι** / κέρα-**σι(ν)** κέρ**α** / κέρατ**α** κέρ**α** / κέρατ**α** | τέρ**α** / τέρατ**α** τερ**ῶν** / τεράτ-**ων** τέρα-**σι(ν)** / τέρα-**σι(ν)** τέρ**α** / τέρατ**α** τέρ**α** / τέρατ**α** |

**Παρατηρήσεις**:  
Σιγμόληκτα ουδέτερα σε -**ας** είναι έξι: **κρέας**, **γέρας**, γῆ**ρ**ας, **πέρας**,**τέρας**, **κέρας**. Από αυτά:  
  
1. μόνο τα ονόματα: **κρέας**, γέ**ρ**ας, **γῆρας** έχουν θέμα παντού καθαρά σιγμόληκτο σε -**ασ**·-αυτά αποβάλλουν το **σ** ανάμεσα σε δύο φωνήεντα και έπειτα [συναιρούν](javascript:) τα δύο αυτά φωνήεντα: του (κρέ**ασ-ο**ς > κρέ**α-ο**ς > κρ**έω**ς  
  
2. το όνομα **πέρας** σχηματίζει την ονομαστική, αιτιατική και κλητική του ενικού από σιγμόληκτο θέμα σε -**ας**, χωρίς κατάληξη, και τις άλλες πτώσεις από θέμα σε -**ατ**, ως οδοντικόληκτο: τοῦ  πέρα**τ**-ος, τῷ πέρα**τ-**ι, τὰ  πέρα**τ-**α, τῶν περά**τ**-ων  
  
3. το όνομα **τέρας** σχηματίζει τον ενικό κατά το πέρας: τὸ τέρας,  τοῦ τέρατος κ.τ.λ.  
  
4. το όνομα **κέρας** σε όλους τους αριθμούς και το όνομα τέρας στον πληθυντικό και δυϊκό σχηματίζονται και κατά τους δύο τρόπους, δηλαδή και ως σιγμόληκτα (κατά το κρέας) και ως οδοντικόληκτα (κατά το πέρας): τὸ κέρας, τοῦ κέρως και κέρατος, τῷ κέρᾳ και κέρατι κ.τ.λ.  
  
5. το όνομα **γῆρας** έχει μόνο ενικό αριθμό.